ฉีดยาคุมเข้ากล้ามเนื้อ แต่ไม่แน่ใจว่าเข้าเส้นเลือดหรือเปล่า ถ้าหากยาคุมถูกฉีดเข้าเส้นเลือด จะมีผลอะไรไมคะ
สวัสดีค่ะ การฉีดยาคุมกำเนิด หากฉีดที่คลินิกหรือสถานพยาบาลที่เปิดอย่างถูกต้อง ผู้ฉีดก็ย่อมทราบถึงวิธีในการฉีดเข้ากล้ามเนื้อที่ถูกต้อง ดังนั้น โอกาสที่จะฉีดเข้าไปในหลอดเลือดถือว่าไม่น่าเกิดขึ้นได้ เนื่องจากเมื่อแทงเข็มเข้าไปแล้ว ผู้ฉีดก็จะมีการตรวจสอบว่าแทงเข้าหลอดเลือดหรือไม่ก่อน หากตรวจสอบแล้วว่าไม่ได้เข้าหลอดเลือด จึงจะดันยาเข้าไปค่ะ หากแทงเข้าไปหลอดเลือดจริง ย่อมมีเลือดดันออกมาให้เห็นในกระบอกฉีดยา และเมื่อดึงเข็มออกมา ย่อมเห็นเลือดซึมออกมาค่ะ ส่วนยาที่เข้าหลอดเลือดไป ไม่ได้อันตรายร้ายแรง แต่ย่อมทำให้ยาฉีดคุมกำเนิดไม่ได้ผลในการป้องกันการตั้งครรภ์ และอาจเกิดผลข้างเคียงต่างๆ จากการได้รับปริมาณฮอร์โมนที่สูงเกินไป แต่ก็จะเป็นเพียงไม่กี่วันค่ะ